Public procurement notice: Contract Notice
Published: 2023-03-24
Buyer: Helsingin kaupunki, kaupunkiympäristön toimiala
Country: FI
Contract type: Services
Procedure: Open procedure
CPV classification: 71530000: Construction consultancy services
Submission deadline: 2023-04-24
Award criteria: The most economic tender

Technical requirements: Helsingin Rudolf Steiner-koulun uudet tilat, vastuullinen rakennuttajakonsultti ja projekti-insinööri
Hankinnan kohteena on Helsingin Rudolf Steiner-koulun uusien tilojen, laajennuksen ja muutostöiden rakennuttajakonsultin ja projekti-insinöörin tehtävät osoitteessa Lehtikuusentie 4, 00270 Helsinki.
Rakennushankkeen tarkoituksena on toteuttaa Helsingin Rudolf Steiner-koulun tulevat pysyvät tilat laajentamalla Lehtikuusentien 4:n nykyistä rakennusta koulun tilatarpeen mukaisesti. Alun perin rakennus on rakennettu vuosina 1957- 1963 ja sitä on laajennettu vuonna 1986.
Toimeksiantoon kuuluu RT 10-11284 Hankkeen johtamisen ja rakennuttamisen tehtäväluettelo tarjouspyynnön liitteissä kuvatun mukaisesti.
Vastuullinen rakennuttajakonsultti kilpailuttaa hankkeen muut konsultit pois lukien projekti-insinööri, pääsuunnittelija ja arkkitehti.
Hankintaan kuuluu Helsingin Rudolf Steiner-koulun laajennus ja muutostöiden rakennuttajakonsultin ja projekti-insinöörin tehtävät tarjouspyyntöasiakirjojen mukaisesti. Rakennuttajakonsultti ja projekti-insinööri työskentelevät tiiviissä yhteistyössä keskenään ja Tilaajan asiantuntijoiden kanssa. Asiakirjat tulee laatia suomenkielisinä.
Hankkeen sopimus tehdään siten, että tarjouskilpailulla valittavan palveluntuottajan sopimuskumppaniksi tulee Helsingin kaupunki, kaupungin kokonaan omistama Kiinteistö Oy Helsingin Toimitilat tai kaupunkikonserniin kuuluva perustettava yhtiö.
Hankkeessa toteutetaan Helsingin Rudolf Steiner-koululle pysyvät tilat erillisen tavoitetilaohjelman mukaan. Pääosa tiloista sijoitetaan Lehtikuusentie 4:n nykyiseen rakennukseen. Laajennusosaan sijoitetaan niitä tiloja, joissa on sen kaltaisia teknisiä tai laajuusvaatimuksia, joita ei nykyisessä rakennuksessa pystytä luontevasti ratkaisemaan.
Tavoitetilaohjelmaan kirjattu tilatarve on 6 286 hym². Lehtikuusentie 4:n nykyiset opetustilat ovat laajudeltaan suurempia kuin ne, jotka on kirjattu uuteen tilaohjelmaan. Tavoitteena kuitenkin on, että muutokset nykyisessä rakennuksessa ovat sen kaltaisia, että ne pystytään toteuttamaan koulun loma-aikoina tai muuten toimintaa kohtuuttomasti häiritsemättä.
Tilat suunnitellaan tämän päivän normaalia laatutasoa noudattaen voimassa olevien rakennusmääräysten sekä Helsingin kaupungin omien suunnitteluohjeiden mukaisesti.
Tarjouksen antajan on huomioitava, että tilaajalla on oikeus keskeyttää hanke milloin tahansa. Hankkeen keskeytyessä konsultille maksetaan vain keskeytyshetkeen saakka tehty työ. Muita keskeytyksestä johtuvia korvauksia ei makseta.
Tarjoaja voi käyttää hankinnan toteuttamiseen alihankkijoita riippumatta niiden välisten suhteiden oikeudellisesta luonteesta, mutta tarjoajan on osoitettava näyttö alihankkijoiden käytettävyydestä. Jos tarjoaja vetoaa alihankkijan voimavaroihin, kyseisen alihankkija on tosiasiallisesti osallistuttava hankinnan toteuttamiseen soveltuvuusvaatimukset täyttääkseen.
Tarjoaja vastaa alihankkijoiden työstä kuin omastaan. Tilaaja allekirjoittaa hankintasopimuksen vain tarjouksen jättäneen yrityksen kanssa.Tarjoajalla ei ole oikeutta ilman pätevää syytä vaihtaa alihankkijaa, jonka voimavaroihin tarjoaja on vedonnut tarjouksessa. Nimetyt alihankkijat katsotaan tarjoajan resursseiksi. Siksi tarjoajien on sitouduttava siihen, että tarjouksessa nimetyt alihankkijat ovat käytettävissä hankinnan toteuttamiseen, mikäli tarjoaja tulee valituksi.
Tarjous voidaan jättää ryhmittymänä. Ryhmittymällä tarkoitetaan yritysten yhteistyötä hankintasopimuksen saamiseksi. Tarjouksessa tulee ilmoittaa, mikäli tarjous on tehty ryhmittymänä. Myös ryhmittymän jäsenet tulee ilmoittaa tarjouksessa. Kaikki tarjouspyynnön tarjoajaa koskevat vaatimukset koskevat myös tarjoajana olevaa ryhmittymää, ellei toisin ole mainittu.
Ryhmittymän on kyettävä viimeistään sopimuksen allekirjoitushetkellä osoittamaan yksi organisaatio, joka hoitaa kaiken yhteydenpidon tilaajan kanssa. Kuitenkin kaikki ryhmittymän jäsenet vastaavat yhteisvastuussa sopimusvelvoitteiden noudattamisesta allekirjoittamalla hankintasopimuksen. Ryhmittymän on sitouduttava siihen, että tarjouksessa nimetyt ryhmittymän jäsenet ovat käytettävissä hankinnan toteuttamiseen, mikäli ryhmittymä tulee valituksi.

Eligibility requirements: Valintaperusteet hankintaa koskevissa asiakirjoissa määritetyn mukaisesti.